A legnagyobb magyar csapat
„ Bizakodással tölt el, hogy már most látható, minden idõk legnagyobb sportolói létszámú magyar csapata vesz részt az athéni játékokon." Ezt Schmitt Pál, a Magyar Olimpiai Bizottság elnöke mondta azon a tegnapi budapesti sajtótájékoztatón, amelyet a 100 nap múlva kezdõdõ ötkarikás játékok alkalmából tartottak.
Elmondta, hogy több mint 210 hazai versenyzõ vesz részt a görög fõvárosban sorra kerülõ olimpián. Szinte biztos, hogy legalább húsz sportágban lesznek magyarok Athénban. Mellettük kiterjedt lesz a meghívottak köre is, korábbi klasszisok és a támogatók képviselõi is a helyszínen szurkolnak majd a sikerekért.
Aján Tamás MOB-fõtitkár megemlítette, hogy a honosítási kérelmekkel kapcsolatos s az athéni indulást eldöntõ NOB- testület május végén dönt a világ összes tájáról érkezett, közel száz beadvány sorsáról. Magyarország kézi- és vízilabdában, valamint kajak-kenuban érintett. Ám az olimpiára csak olyan versenyzõ utazhat Magyarországról, aki legalább egy doppingvizsgálaton átesett. A tiltott szerek használatára „érzékeny" sportágakban ennél több teszt lesz.
Molnár Zoltán MOB-igazgató az idei felkészülés anyagi vonzatairól számolt be: az 1,495 milliárd forintos állami támogatásból egymilliárdot már felhasználtak. Az olimpiai bizottság saját forrásból 175 millióval járul hozzá az athéni szerepléshez, ezt 248 milliós állami támogatás egészíti ki. Még cselgáncsban, strandröplabdában, teniszben és triatlonban várható magyar kvóta, így akár a 230-at is elérheti az indulói létszám. Az ország sportbeli elismertségét mutatja, hogy húsz sportágban 45 szakvezetõt kértek fel arra, legyen tagja különféle delegációknak, mûködjön közre technikai szakértõként az ötkarikás játékokon.
A szeptember 17. és 28. közötti paralimpiáról Nádas Pál, a Magyar Paralimpiai Bizottság elnöke beszélt. Elmondta, hogy 19 sportágban 143 nemzet képviselteti magát, a magyarok elég kis létszámban. A kvalifikációs követelményeknek 35 sportoló felelt meg.